Arberešid

Arberešid ehk Itaalia albaanlased (endanimetus Arbëreshët e Italisë või Shqiptrarët e Italisë) on etnolingvistiline vähemuslik rahvusrühm Itaalia lõunaosas Sitsiilias, Kalaabria poolsaarel, Basilicatas, Campanias, Molises, Abruzzos ja Apuulia poolsaarel asuvates külades. 1448. aastal palus Napoli kuningriigi kuningas Alfonso I Albaania sõjaväekindrali Demetrios Rerese abi Napolis toimuva ülestõusu asjus. Vastutasuks kuulutas kuningas albaania kindrali Calabria valitsejaks ja loovutas Catanzaro provintsi albaanlastele. Üks põlvkond hiljem oli Napoli kuningriigil taas Albaania sõjaväe abi tarvis. Seekord lähetas legendaarne Albaania väejuht Skanderbeg oma väed Itaaliasse, et lõpetada prantslaste korraldatud mäss. Oskuslikud Albaania sõjaväelased päästsid Napoli ning seekord loovutati neile maa-ala Apuulias. Kahe riigi vahel tekkis tugevam liit ja Skanderbegist sai Napoli-Albaania sõjaväe uus komandör. Skanderbegi ja võimeka Albaania sõjaväe edu jõudis viimaks lõpule. Albaania, nagu enamik Vahemere riike, langes Osmanite riigi sissetungi ohvriks. Paljud albaanlased põgenesid Veneetsiasse. 16. sajandi jooksul olid Veneetsia ja Itaalia lõunaosa albaanlaste pelgupaik. Albaania immigrandid said tihtipeale tööd Itaalia sõjaväes palgasõduritena. Sellel perioodil tekkisid Calabrias, Basilicatas, Brindisis ja Sitsiilial esimesed albaania külad. Aja jooksul on Lõuna-Itaaliasse albaanlasi juurde migreerunud ning albaania ja itaalia kultuur segunenud arbereši kultuuriks. Kosovo konflikti tõttu otsivad tuhanded albaanlased praegugi varjupaika Lõuna-Itaaliast. Itaalias on umbes 50 arberešide küla: Sitsiilia Palermo provints Contessa Entellina (Kundisa) Piana degli Albanesi (Hora) Santa Cristina Gela (Sënda Stina) Calabria Catanzaro provints Andali (Andalli) Caraffa di Catanzaro (Gharrafa) Marcedusa (Marçedhuza) Vena di Maida (Vina) Cosenza provints Acquaformosa (Firmoza) Cerzeto (Qana) Castroregio (Kastëjnexhi) Cavallerizzo (Kejverici) Civita (Çifti) Eianina (Ejanina) Falconara Albanese (Fallkunara) Farneta (Farneta) Firmo (Ferma) Frascineto (Frasnita) Lungro (Ungra) Macchia Albanese (Maqi) Marri (Llimarri) Plataci (Pllatëni) San Basile (Shën Vasili) San Benedetto Ullano (Shën Bendhiti) San Cosmo Albanese (Strighari) San Demetrio Corone (Shën Mitri) San Giacomo di Cerzeto (Sënd Japku) San Giorgio Albanese (Mbuzati) San Martino di Finita (Shën Murtiri) Santa Caterina Albanese (Picilia) Santa Sofia d'Epiro (Shën Sofia) Spezzano Albanese (Spixana) Vaccarizzo Albanese (Vakarici) Crotone provints Carfizzi (Karfici) Pallagorio (Puhëriu) San Nicola dell'Alto (Shin Koghi) Basilicata Potenza provints Barile (Barilli) Ginestra (Zhura) Maschito (Mashqiti) San Costantino Albanese (Shën Kostandini) San Paolo Albanese (Shën Pali) Apuulia Foggia provints Casalvecchio di Puglia (Kazallveqi) Chieuti (Qefti) Taranto provints San Marzano di San Giuseppe (Shën Marcani) Campania Avellino provints Greci (Katundi) Molise Campobasso provints Campomarino (Këmarini) Montecilfone (Munxhifuni) Portocannone (Purtkanuni) Ururi (Ruri) Abruzzo Pescara provints Villa Badessa (Badhesa)  Pikemalt artiklis Arbereši murre Arberešid räägivad arbereši murret, mida oskas 2007. aasta seisuga umbes 100 000 arbereši. Ethnologue "In Italy: The History of Albanians in Italy". Originaali arhiivikoopia seisuga 6. oktoober 2014. "L'Albanese d'Italia - Lista.jpg".